**IEPIRKUMA**

**“Ugunsdrošības un apziņošanas sistēmu apkalpošana Daugavpils pilsētas Izglītības pārvaldes un tās iestāžu vajadzībām”**

**identifikācijas Nr.DPD 2015/152**

**NOLIKUMA SKAIDROJUMI NR.1**

Daugavpils pilsētas domes iepirkuma komisija (turpmāk – Iepirkuma komisija) 2016.gada 19.janvāra sēdē (protokols Nr.2) ir izskatījusi ieinteresētu pretendentu uz e-pastu nosūtītās vēstules ar uzdotajiem jautājumiem uz kuriem Iepirkuma komisija sniedz sekojošas atbildes.

**Jautājums:**

Iepirkuma nolīkuma līguma projektā nav atrunāts “mehānisms” bojāto rezerves AUS, BIS sistēmas maiņai. Lūdzam skaidrojumus.

**Atbilde:**

Iepirkuma priekšmets ir ugunsdrošības un apziņošanas sistēmu apkalpošana, kas neparedz iepriekšminēto sistēmu bojāto iekārtu vai aprīkojuma nomaiņu. Bojāto iekārtu vai aprīkojuma nomaiņa tiek veikta atsevišķi.

**Jautājums:**

Lūdzam skaidrot iepirkuma nolikuma 1.pielikuma tabulā noradītā nosaukuma “diennakts uzraudzība centrālajā novērošanas pultī” būtību.

**Atbilde:**

Diennakts uzraudzība centrālajā novērošanas pultī nozīmē to, ka Izpildītājam ir tehniskas iespējas saņemt signālus no ugunsdrošības sistēmas un trauksmes signāla saņemšanas gadījumā attiecīgi nekavējoties rīkoties.

**Jautājums:**

Tehniskā piedāvājuma Tabulā (5.pielikums) 8.punktā ir noteikts, ka pakalpojums "Novērst atklātos defektus un ieslēgt sistēmu darba režīmā" tiek sniegts pēc nepieciešamības. Tāpēc, lūdzam atbildēt, kāds ir pakalpojuma cenas par 12 mēnešiem cenas aprēķins?   
 **Atbilde:**

Cenas aprēķins iepriekšminētajam pakalpojumam nav noteikts, jo nav nosakāms pakalpojuma sniegšanas biežums un pretendentam kā atbildīgam un pieredzējušam drošības sistēmu apkalpošanas jomas komersantam ir pienākums savā piedāvājumā ietvert visus izdevumus un izmaksas, kas rodas pretendentam, lai pilnīgi un pienācīgā kvalitātē sniegtu tehniskajā specifikācijā norādītos pakalpojumus.

**Jautājums:**

Iepirkuma nolikuma 7.3.punktā ir noteikts, ka "Katru piedāvājuma daļu jānoformē ar attiecīgu uzrakstu "Atlases dokumenti", "Tehniskais piedāvājums, "Finanšu piedāvājums"". Lūdzām Jūs paskaidrot, kādā veidā ieteicams jānoformē katras piedāvājuma daļas atdalīšanu. (Atsevišķa lapa ar uzrakstu "Atlases dokumenti", "Tehniskais piedāvājums, "Finanšu piedāvājums", vai citādi ?  
 **Atbilde:**

Pretendentam ir brīva izvēle katra piedāvājuma daļas atdalīšanas noformēšanā ar nosacījumu, ka tiek ievēroti iepirkuma nolikuma noteiktās piedāvājumu noformēšanas prasības un spēkā esošie attiecīgo jomu regulējošie normatīvie akti.

Iepirkuma komisijas priekšsēdētāja *(personiskais paraksts)* J.Kornutjaka